Дні культуры Украіны ў Беларусі працягнуцца ў аграгарадку Александрыя 7 — 8 ліпеня, дзе арганізавана спецыяльная пляцоўка для ўкраінскіх майстроў народнай творчасці (будуць прадстаўлены кавальская і ганчарная справы, кабзары, керамісты, бандурысты, мастакі па дрэве і іншыя). 8 ліпеня можна яшчэ і далучыцца да паказу коннага тэатралізаванага шоу “Кіеўская Русь” і наведаць вялікі канцэрт з удзелам вышэй згаданых артыстаў (сцэну для выступоўцаў — 44 метры шырынёй — спецыяльна везлі з Украіны). Завершыцца міжнародная культурная акцыя яшчэ адным канцэртам у Гомельскім абласным грамадска-культурным цэнтры 10 ліпеня.